**ชื่อโครงการ :** การใช้กากมันสำปะหลังแห้งหมักยีสต์ต่อประสิทธิภาพการผลิตแพะเนื้อ

**จัดทำโดย :** นางสาวเจนจิรา ด้วงพุมมา นายเชิดชัย ท้องที่ นายพงศธร สายทอง

**ครูที่ปรึกษา** : นางสาวมลิวรรณ์ สังฆะภูมิ นางสาวเจตนา หนูพันธ์ นายปริทรรศน์ รบกล้า

**ปีที่จัดทำ ปีการศึกษา** :2561

**สถานศึกษา**  : วิทยาลัยเกษตรและเทคโนโลยีศรีสะเกษ

**บทคัดย่อ**

การศึกษาการใช้กากมันสำปะหลังแห้งหมักยีสต์ต่อประสิทธิภาพการผลิตแพะเนื้อวางแผนการทดลองแบบสุ่มสมบูรณ์ (Completely Randomize Design;CRD) จำนวน 4 กลุ่มๆ ทดลองละ 3 ซ้ำๆ ละ 1 ตัว ใช้แพะเนื้อลูกผสมพื้นเมืองเพศผู้ อายุระหว่าง 3–4 เดือนน้ำหนักตัวระหว่าง 12-21 กิโลกรัม จำนวน 12 ตัว แบ่งการทดลองออกเป็น 2 การทดลอง การทดลองที่ 1 ศึกษาการเพิ่มคุณค่าทางโภชนะของกากมันสำปะหลังแห้งโดยกระบวนการหมักด้วยเชื้อยีสต์ *Saccharomyces cerevisiae* พบว่ากากมันสำปะแห้งที่ผ่านกระบวนการหมักด้วยเชื้อยีสต์ *Saccharomyces cerevisiae* สามารถเพิ่มระดับโภชนะทางโปรตีนได้จากเดิมร้อยละ 1.64 เพิ่มเป็นร้อยละ.7.09.น้ำหนักสด การทดลองที่.2 ศึกษาผลของกากมันสำปะหลังแห้งหมักยีสต์ต่อประสิทธิภาพการผลิตแพะเนื้อโดยแพะเนื้อทดลองได้รับอาหารทดลอง 4 สูตรได้แก่กลุ่มทดลองที่ 1 อาหารพื้นฐาน (โปรตีนร้อยละ 16) กลุ่มทดลองที่ 2 3 และ 4 อาหารพื้นฐานร่วมกับกากมันสำปะหลังแห้งหมักยีสต์ที่ระดับ 20 40 และ 60 ตามลำดับ เป็นระยะเวลา 60 วัน สัตว์ทดลองทุกตัวจะได้รับอาหารร้อยละ 3 ของน้ำหนักตัว เมื่อสิ้นสุดการทดลองพบว่า อัตราการเจริญเติบโตต่อตัวต่อวัน ปริมาณอาหารที่กินต่อตัวต่อวัน ไม่มีความแตกต่างกันทางสถิติระหว่างกลุ่มทดลอง (P>0.05) อย่างไรก็ตามเมื่อแยกอิทธิพลของปัจจัยการทดลองพบว่า แพะทดลองที่เสริมกากมันสำปะหลังแห้งหมักยีสต์ที่ระดับร้อยละ 60 มีอัตราการกินได้สูงกว่ากลุ่มทดลองอื่นๆ และประสิทธิภาพการเปลี่ยนอาหารเป็นน้ำหนักตัวตลอดการทดลอง 60 วัน มีค่าเท่ากับ 4.76ก 5.80ก 7.21กข และ 8.88ข กิโลกรัม ตามลำดับ มีค่าแตกต่างกันอย่างมีนัยสำคัญทางสถิติ (P<0.05) ในระดับการเสริมกากมันสำปะหลังแห้งหมักยีสต์ที่เพิ่มขึ้นจะส่งผลต่อประสิทธิภาพการเปลี่ยนอาหารเป็นน้ำหนักตัวลดลงตามลำดับ และต้นทุนค่าอาหารต่อการเพิ่มน้ำหนักตัว 1 กิโลกรัม พบว่าแพะเนื้อทดลองกลุ่มที่เสริมกากมันสำปะหลังแห้งหมักยีสต์ที่ระดับร้อยละ.60.ต่ำกว่ากลุ่มควบคุม ดังนั้นจากการทดลองสรุปได้ว่าสามารถใช้กากมันสำปะหลังแห้งหมักยีสต์ได้ถึงร้อยละ.60.น้ำหนักสดในอาหารสูตรรวมแพะเนื้อ จะช่วยเพิ่มประสิทธิภาพการกินได้และสามารถลดต้นทุนค่าอาหารสัตว์ได้

**คำสำคัญ :** แพะเนื้อลูกผสมพื้นเมือง กากมันสำปะหลังแห้งหมักยีสต์